তাঁর অসুস্থতায় কেন উদ্বিগ্ন গোটা দেশ? কে এই প্রেমানন্দ মহারাজ?

ওয়েব ডেস্ক: বিখ্যাত হিন্দু সাধু প্রেমানন্দজি মহারাজের (Premanand Ji Maharaj) শারীরিক অবস্থা নিয়ে উদ্বেগ ছড়িয়েছে দেশজুড়ে। সাম্প্রতিক বেশ কিছু ভিডিওতে তাঁর মুখে বেশ ফোলা ভাব দেখা গিয়েছে, যা দেখে ভক্তদের মধ্যে গভীর দুশ্চিন্তা তৈরি হয়েছে। সম্প্রতি স্বয়ং প্রেমানন্দ মহারাজ নিজের স্বাস্থ্যের বিষয়ে জানান, “দুটি কিডনিই নষ্ট (Kidney Failure) হয়ে গিয়েছে। এখন আর কিছু করার নেই। আজ না হোক কাল, আমাকে যেতে হবে।”

মহারাজের অসুস্থতার খবর ছড়িয়ে পড়তেই, বহু ভক্ত কিডনি দানের প্রস্তাব দিয়েছেন। এই তালিকায় রয়েছে ব্যবসায়ী রাজ কুন্দ্রার নামও। সম্প্রতি তিনি স্ত্রী শিল্পা শেট্টিকে সঙ্গে নিয়ে বৃন্দাবনের আশ্রমে গিয়ে মহারাজকে নিজের একটি কিডনি দান করার প্রস্তাব দেন। তবে মহারাজ তা প্রত্যাখ্যান করেন। এমন অনেকের প্রস্তাবই প্রত্যাখ্যান করেছেন প্রেমানন্দ মহারাজ। কিন্তু কেন এই সাধুর অসুস্থতা নিয়ে উদ্বিগ্ন গোটা দেশ? কে তিনি? সেটা এবার জেনে নেওয়া যাক।

আরও পড়ুন: বাবাজির গুণের কীর্তি ফাঁস! যৌন হেনস্থায় ধৃত ভগবান কোকারে

প্রেমানন্দজি মহারাজের আসল নাম অনিরুদ্ধ কুমার পাণ্ডে। ছোটবেলা থেকেই তিনি ভগবানের প্রতি তাঁর ভক্ত ছিল গভীর। শৈশবেই গীতা পাঠে তিনি মগ্ন হয়ে যেতেন, এবং অল্প বয়সেই সংসার ত্যাগ করে আধ্যাত্মিক জীবনের পথে যাত্রা শুরু করেন। বারাণসীতে কয়েকজন সাধুর সঙ্গে ধ্যান ও সাধনা শুরু করার পর তাঁর মনে বৃন্দাবনে যাওয়ার ইচ্ছা জাগে। সেখানে পৌঁছে রাধা-বল্লভ সম্প্রদায়ের সঙ্গে যুক্ত হন এবং মোহিত গোস্বামীর শিষ্যত্ব গ্রহণ করেন। এরপর থেকেই তিনি ‘প্রেমানন্দ’ নামে পরিচিত হন।

রাধা-কৃষ্ণের প্রেমের বার্তা প্রচার করতে গিয়ে তিনি বিপুল জনপ্রিয়তা অর্জন করেন। তাঁর ভক্তদের মধ্যে রয়েছেন ভারতীয় ক্রিকেটার বিরাট কোহলি ও অভিনেত্রী অনুষ্কা শর্মার মতো বিশিষ্ট ব্যক্তিত্বরাও। তাই আজ তাঁর শারীরিক অবস্থা নিয়ে উদ্বেগ ছড়িয়ে পড়েছে গোটা দেশে। এর মাঝে ভক্তদের প্রার্থনা একটাই — প্রেমানন্দ জি মহারাজ যেন দীর্ঘায়ু হন এবং আবারও স্বাভাবিক জীবনে ফিরে আসেন।

দেখুন আরও খবর:

The post তাঁর অসুস্থতায় কেন উদ্বিগ্ন গোটা দেশ? কে এই প্রেমানন্দ মহারাজ? first appeared on KolkataTV.

The post তাঁর অসুস্থতায় কেন উদ্বিগ্ন গোটা দেশ? কে এই প্রেমানন্দ মহারাজ? appeared first on KolkataTV.